作者：刘辰翁
词牌/韵律：绮寮怨

paragraphs: 漫道十年前事，闷怀天又阴。
何须恨、典了西湖，更笑君、宴罢琼林。
闲时数声啼鸟，凄然似、上阳宫女心。
记断桥、急管危弦，歌声远，玉树金缕沈。
看万年枝上禽。
徊徨落月，断肠理绝弦琴。
魂梦追寻。
挥泪赋白头吟。
当年未知行乐，无日夜、望乡音。
何期至今。
绿杨外、芳草庭院深。